25-26 जून को बारिश का येलो अलर्ट; 9 डिग्री तक गिर सकता है तापमान
Punjab Weather Latest News Update; [Aaj 23th June Ka Mausam Kaisa Rahega] - पंजाब में बारिश के चलते जून माह की शुरुआत अच्छी रही, लेकिन बीते एक सप्ताह से तापमान में दोबारा बढ़ोतरी हुई और तापमान 42 डिग्री के करीब पहुंच गया।
पंजाब में बारिश के चलते जून माह की शुरुआत अच्छी रही, लेकिन बीते एक सप्ताह से तापमान में दोबारा बढ़ोतरी हुई और तापमान 42 डिग्री के करीब पहुंच गया। इस बढ़ते तापमान से एक बार फिर राहत मिलेगी। 24 से 29 जून तक पंजाब में सामान्य से अधिक बारिश के आसार बन रहे हैं, जिससे तापमान एक बार फिर 33 डिग्री के करीब पहुंचने का अनुमान है।
मौसम विभाग के मुताबिक वेस्टर्न डिस्टरबेंस दोबारा पंजाब को गर्मी से राहत देने वाला है। आने वाले एक सप्ताह, यानी कि 29 जून तक पंजाब में औसतन 10 MM तक बारिश हो सकती है। लेकिन 30 से 6 जुलाई के बीच बारिश भी कम होगी और तापमान में भी बढ़ोतरी देखने को मिलेगी।
जून महीने में टूटे रिकॉर्ड
जून के महीने में बारिश के भी रिकॉर्ड टूटे हैं। अमृतसर में 109.7MM बारिश दर्ज की गई, जो सामान्य से 295% अधिक थी। अमृतसर में इस साल जून के सभी पुराने रिकॉर्ड टूटे हैं। वहीं गुरदासपुर में 75.2MM बारिश, लुधियाना में 36.1MM, कपूरथला में 62.7MM, तरनतारन में 36MM और जालंधर में 44.4 MM बारिश रिकॉर्ड की गई।
पूरे पंजाब की बात करें तो इस माह अभी तक 43.6MM बारिश दर्ज की गई, जबकि यहां सामान्यता 31.9 MM बारिश होती रही है। इस साल 37% अधिक बारिश पंजाब में रिकॉर्ड की गई है।
आज 5 जिलों में बारिश के आसार
मौसम विभाग के अनुसार आज पठानकोट, होशियारपुर, नवां शहर, रूपनगर और मोहाली में बारिश के आसार बन रहे हैं। वहीं 24 को पूरे माझा, दोआबा और मालवा में लुधियाना, संगरूर, पटियाला, फतेहगढ़ साहिब, मोहाली व रूप नगर में बारिश के आसार बन रहे हैं।
25-26 जून को पूरे पंजाब में बारिश के अलर्ट है। इस दौरान 40 किमी तक की रफ्तार से हवाएं भी चल सकती हैं।
प्रमुख शहरों का आज का तापमान
अमृतसर- शहर में आज न्यूनतम तापमान आज 31 डिग्री तक रहने का अनुमान है। वहीं अधिकतम तापमान में बीते दिन से 1 डिग्री तक की कमी देखने को मिलेगी। अधिकतम तापमान 40 डिग्री के करीब रह सकता है।
जालंधर- शहर में आज न्यूनतम तापमान 30 डिग्री तक रहने का अनुमान है। यहां भी अधिकतम तापमान बीते दिन से थोड़ा कम 40 डिग्री के करीब रहने का अनुमान है।
लुधियाना- लुधियाना में बीते दिन के मुकाबले थोड़ी गर्मी बढ़ेगी। यहां न्यूनतम तापमान 29 डिग्री के करीब रहेगा। अधिकतम तापमान भी 2 डिग्री तक बढ़ेगा और 39 डिग्री के करीब रहने का अनुमान है।